Iseseisva töö ja kooliastmehinded. Eksamihinded.
#000000
Artiklis juhendatakse õppeaasta lõpu tegevusi: eksamihinnete ja iseseisvate tööde lisamist päevikusse, kooliastmehinnete sisestamist lõpupäevikusse.
#000001
Iga kokkuvõttev hinne saab olla igas päevikus vaid üks kord
#000002
Samas päevikus ei saa sisestada kahte eksamihinnet või lisada kaks korda iseseisvat tööd. Kui eksami eest saadakse kaks hinnet, tuleks lisada uus, samal ainekaardil põhinev päevik ja teine eksamihinne seal sisse kanda.
#000003
Õpilased teevad eksameid ja saavad eksamihinded. Eksamihinnete sisestamise eelduseks on, et päevikuga seotud ainekaardil on märgitud ainekursuse hindamine eksamihindega. Kool võib otsustada kasutusele võtta perioodi lõpetavad eksamihinded (arvestuse hinded). Kui need on ainekaardil märgitud, siis on õpetajal võimalik neid sisestada analoogselt aastat lõpetava eksamihindega.
#000004
Tulenevalt muudatustest põhikooli lõpetamisel on alates 2021.a võimalik märkida eksamihindeid punktidel põhineva hindeskeemiga. Administraator lisab punktidel põhineva hindeskeemi ja märgib ainekaardil, et eksamit hinnatakse punktidega. Õpetaja kannab sisse maksimumpunktid ja iga õpilase saavutatu. Hinnete üle kandmisel EHISesse lisatakse saavutatu % maksimaalsest
#000005
Salvesta lisab hinded päevikusse. Katkesta sulgeb hinnete sisestamise akna ja päevikusse eksamihindeid ei lisata.
#000007
Täpselt samamoodi käib punktides hinnatava eksami tulemuste sisestamine. Vormi ülemises osas kuvatakse maksimumpunktid. Kui kool kasutab automaatset hindamist, siis on märgitud, kas eksamihinne läheb selles arvesse või mitte.
#000008
Päevikus kuvatakse punktidena sisestatud eksamitulemuste sisestust kujul õpilase tulemus/maksimumtulemus, näiteks 95/100. Hindega hinnatud eksamid kuvatakse hindega.
#000009
Eksamitulemus kuvatakse õpilastele ja vanematele uudisvoos ja mKoolis ning hinnetelehel ja teistes aruannetes. Punktidena hinnatud eksami tulemus on kujul õpilase punktid/maksimumpunktid; hindena esitatud eksamitulemus hindega. Märgitud on, et tegu on eksamiga.
#000010
Igal ainekaardil on võimalik märkida, et selle kaardiga seotud päevikutes saab hinnata ka Teist tüüpi kokkuvõtva hindega ja määrata hindeskeem. Aeg-ajalt tekib vajadus lisada ainepäevikus kokkuvõtvaid hindeid, mis ei ole perioodihinded, eksamihinded, aastahinded, kursusehinded. Kuna sarnaste lisavõimaluste nimekiri võib olla pikk, ongi lisatud "vaba valik" - õpetaja ja kool otsustavad, kas sellist lisahinnet on vaja kasutada ja kuidas seda nimetada.
#000011
Iseseisev töö (loovülesanne, uurimistöö, praktiline ülesanne) kantakse päevikusse kui teist tüüpi kokkuvõttev hinne. Õpetaja avab päeviku ja lisab teist tüüpi kokkuvõtva hinde veeru.
#000012
Hinde nimetuse (arvestus, olümpiaad jms) lisab õpetaja, see võib olla kuni 16 sümbolit pikk. Hinde nimetust kuvatakse nii päevikus veeru päises kui ka õpilasele saadud hinde näitamisel uudisvoos.
#000013
Igale lapsele saab lisada nüüd hinde või siis muuta olemasolevat hinnet. Hinne kuvatakse uudisvoos koos nimetusega.
#000014
Teist tüüpi kokkuvõtvad hinded jõuavad aruanetesse, tunnistusele ja hinnetelehele. Hinnetelehel on need kuvatud Aasta/kursusehinde veerus, tunnistusel lisaveerus, kuhu kantakse ka eksamihinded. Teist tüüpi kokkuvõtvate hinnete tõttu ongi see veerg ilma selgitava päiseta.
#000015
Tegu on teist tüüpi kokkuvõtvate hinnete lisavõimalusega. Hinde märkimiseks "iseseisvaks tööks", s.o. kohustuslikult põhikooli või gümnaasiumi jooksul sooritatavaks ülesandeks tuleb:
#000016
märkida päevikuga seotud ainekaardil, et hinnatakse Teist tüüpi kokkuvõtva hindega
valida päevikus, et lisate teist tüüpi kokkuvõtva hinde. Hinde nimetuseks lisada näiteks <Loovtöö>, <Uurimus>, <Iseseisev töö> vms.
#000017
Te ei saa sisestada iseseisvate tööde hindeid veerus, kõigile õpilastele samal vormil! Hinded tuleb lisada igale õpilasele eraldi, klikkides õpilase lahtril iseseisva töö hinnete veerus.
#000018
Valida hinde detailvaates <Lisa iseseisev töö>
#000019
Saab määrata töö tüübi, lisada hinde, töö pealkirja ning hinde kommentaari
#000020
Põhikool saab koostada vaid loovtöid; gümnaasium ainult uurimistöid ja praktilisi ülesandeid! Kui töö tüüp on jäetud valimata või on valitud vale tüüp, siis seda tööd EHISesse üle kanda ei saa.
#000021
Lisatud iseseisev töö on näha aruannetes (hinnetelehel, tunnistusel), õpilasraamatus ja õpilase uudisvoos. Hinnetelehel on hinne kuvatud aastahinnete veerus; tunnistusel aga eraldi kirjena.
#000022
Iseseisva töö info lisatakse õpilasraamatusse eraldi tabelina.
#000023
Õpilase uudisvoos on iseseisva töö hinde kirje:
#000024
Iseseisva töö hinde muutmine või ülesande tüübi muutmine käib samamoodi nagu teistelgi hinnetel - avage hinne uuesti ja klikkige Muuda.
#000025
eKoolis on gümnaasiumi kooliastmehinnete sisestamiseks kasutuses Lõpupäevikud, leiate need kooli lehe Õppekava ja ainekaart sektsioonist. Valige õppekava, klikkige õppekava aine nimetusel, näete linki Lõpupäevikud.
#000026
Kui Teile vajalikus aines ei ole lõpupäeviku linki näha, pöörduge kooli eKooli administraatori poole, õppekavas on jäänud märkimata, et selles aines lisatakse kooliastmehindeid.
#000027
Klassi nimekirjas on iga valitud klassi õpilased, ka siis, kui nad õpivad erinevates õppekavades. Kui õpilased on mitmest õppekavast, on õppekava nimetus kuvatud õpilase nime all. Teise õppekava õpilastele "vale" õppekava lõpupäevikust hinnet lisada ei saa. Sellisel juhul peab õpetaja lisama hindeid mitme õppekava lõpupäevikutest.
#000028
Lõpupäeviku ruudustikus on alati 3 viimase õppeaasta päevikutest kogutud kursuse ja eksamihinded.
#000029
Kui õpilane on mõnel aastal eemal olnud (vahetusõpilaseks), siis on tema osa kursusehindeid nähtavad detailvaates.
#000030
Eksamihinnetele on joon alla tõmmatud. Kui hiirega peatuda mõnel hindel, siis kuvatakse hüpikaken, kust näete hinde tüüpi ja kursust, mille eest saadi. Õpilase detailvaate avamiseks vajutage õpilase nimel - näete õpilase KÕIKI selle aine kokkuvõtvaid hindeid selles koolis.
#000031
Kui Teil on õigus kooliastmehinnet lisada, on vajaliku veeru päises ainenimetus sinine, sellel vajutades avatakse hinnete sisestamise aken. Tegevuse lõpetab vajutus Salvesta.
#000032
Et riigieksami punktid jõuaksid õpilasraamatusse, tuleks need lõpupäevikusse sisestada. Vastav veerg on olemas, kui õppekava aine jaoks on punktide lisamine aktiveeritud. Kui ei ole, pöörduge oma kooli eKooli administraatori poole.
#000033
Kursusehinnete arv on aine maht kursustes (lukustatud päevikutest saadud kursusehinnete arv). Käesoleva õppeaasta kursusehinded võetakse selles numbris arvesse ainult siis, kui õpetaja on päeviku lukustanud.
#000034
Lisaks kooliastme hindele saab vajadusel muuta, milline EHISe kursuste arv lisatakse EHISe lõputunnistuste registrisse, lisatakse hinnete ekspordi xml failile. Kui Teil on õigus lisada kooliastmehinnet, on Teil ka õigus muuta EHISe kursuste arvu. Vaikimisi on see sama, mis kursuste arv eKoolis.
#000035
Selles mahukas artiklis tutvustati neid tegevusi, mida õpetajad harva teevad, seepärast on kirjeldused püütud anda nii täpselt kui võimalik. Mitmete tegevustega seotud teiste rollide funktsionaalsus on lahti kirjutatud teistes artiklites. Soovitame küsimuste tekkides kasutada otsingut.
#000036
Kas saite artiklist vastuse oma küsimusele?
#000037
Kuidas me saame seda artiklit parandada?
#000038
Kas vajate veel abi? Palun pöörduge meie toe poole.
#000039
Täname teid tagasiside/küsimuse eest, vastame teile esimesel võimalusel teie e-posti teel.
#000040
Artiklis antakse ülevaade tunni- ja kontrolltööhinnete lisamise, muutmise, parandamise, kustutamisest. Hinde kommentaaride lisamine ja kommentaaride kogu täiendamine.
#000041
Kokkuvõtvad hinded - perioodi- ja aastahinded, kursusehinded.
Õpilase detailne vaade ainepäevikus: märkused, arengukaardid, märkmed, dokumendid
Iseseisva töö ja kooliastmehinded. Eksamihinded.
#000043
Arengukaartide avamine, täitmine, printimine ja kustutamine
Kujundava hindamise tunnistuse täitmine ainepäevikus
#000044
Häirekell - õpilaste probleemide varajane märkamine
Puudumiste ülevaade ja põhjuste lisamine
#000045
Kujundava hindamise tunnistuse täitmine ainepäevikus
Kujundava hindamise tunnistuse avamine kodule täitmiseks
Kujundava hindamise tunnistuse täitmise jälgimine ja tunnistuse muutmine
Kujundava hindamise tunnistus õpilasele ja lapsevanemale
#000046
Minu vestlused - lisamine, sõnumite haldamine
#000047
Õpilaste ja lastevanemate kasutusaktiivsus, klassi õpilaste andmed
#000048
Arengukaardi kasutamine: õigused ja logid
Arengukaartide avamine, täitmine, printimine ja kustutamine
#000049
Piirang koduse ülesande sisestamise ajale
Kas hinnete nägemine on uues äpis tasuline?
#000050
Koolihalduse infosüsteem, mis ühendab õpilasi, nende perekondi, koole ja kohalikke omavalitsusi.
#000051